Eech zu Kaalmes am Brakegaart

D'Eech zu Kaalmes am Brakegaart ass eng Summereech (Quercus robur; chêne pédonculé; Stieleiche), déi zu Kaalmes an der Gemeng Sëll, am Ausgank vum Duerf, nieft der gefaasster Quell Béik (och Béick geschriwwen) steet. Se zielt zënter 1981 zu de bemierkenswäerte Beem zu Lëtzebuerg.

 Lokalisatioun 
D'Eech steet beim Sëllerlach, um Flouer Brakegaart. Et fënnt ee se, wann een, vu Sëll hier, zu Kaalmes déi éischt Strooss no lénks, duerno, am Ausgank vum Duerf, de Wee no riets hëlt.

Beim Fouss vun der Eech entspréngt eng gefaasste Quell (Quell Béik), déi pro Dag ronn 1000 m³ Waasser ausschëtt, dat vun hei aus an den Drénkwaasser-Reservoir um Ditzebierg gepompelt gëtt. Zanter 1947 gehéiert dës Quell, mat der Eech, dem Waassersyndikat DEA. Ufanks der 1980er Joren huet de Syndikat d'Faassung vun der Quell komplett erneiert an eng Schutzzon ronderëm ugeluecht.

 Entwécklung vum Bam 
Den Alter vun dëser wéineg bekannter Eech gëtt op ronn 300 Joer geschatLes arbres remarquables, 2023. Zur Säit vum Duerf hin ass de Stamm vum Buedem un, bis iwwer den éischten Aascht eraus opgerass.

Dem Ëmfang no ass dëse Bam déi drëttdéckst Eech, an den aachtdéckste Bam zu Lëtzebuerg (cf. Quell 2002).
+Ongeféier Moosse vum Bam (m)Joerop Broschthéicht gemooss19805,551,77≈20005,841,8725,0020233,931,2520,70

 Fotoalbum 

 Kuckt och
 Aner bemierkenswäert Beem an der Gemeng Sëll:
Eech zu Kaalmes an der Kräizwiss
Eech zu Sëll
Allee tëscht Bruch a Sëll
Dräidar zu Iener
 Bemierkenswäert Beem zu Lëtzebuerg

 Quellen
 Murat, Danièle et al. Les arbres remarquables du Grand-Duché de Luxembourg. [3e parution revue et adaptée]. Diekirch: ANF, 2023. Print. ISBN 978-2-9199474-3-0 (Eech zu Kaalmes: S. 102-103, Text a Foto).
 Sinner, J. et al., 2002. Les arbres remarquables. Administration des eaux et forêts. Musée national d'histoire naturelle. 255 S. (Eech zu Kaalmes: S. 26-27, Text a Foto).
 Administration des eaux et forêts, 1981. Arbres remarquables du Grand-Duché de Luxembourg. Imprimerie Saint-Paul, 167 S. (Cf. S. 22-23, Foto an Text).
 Um Spaweck 

 Websäit vum Syndicat de distribution d'eau des Ardennes (DEA)

Eech Kaalmes
Kategorie:Gemeng Sëll